Harald Hardrådes gate (Trondheim)

Harald Hardrådes gate er en gate ved Øya og Elgeseter i Trondheim som går sørover fra Ragnhilds gate og krysser flere tilknyttede gater rundt St. Olavs hospital før den møter Abels gate mot enden av Tilfredshet kirkegård. Bebyggelsen i den nordre delen av gaten består hovedsaklig av bygninger tilknyttet sykehuset, mens den søndre delen er preget av eneboligbebyggelse mot øst og kirkegård mot vest. 

Partiet mellom Einar Tambarskjelves gate og Magnus den Godes gate er stengt for gjennomkjøring, mens partiet mellom Magnus den Godes gate og Abels gate er enveiskjørt mot sør.

Gaten fikk sitt navn i 1886 og ble oppkalt etter kong Harald Hardråde (1015–1066), som var Norges konge fra 1046 til 1066 da han falt i slaget ved Stamford Bridge. Han ble gravlagt ved Helgeseter kloster lenger nord på Øya.

Bygninger og annet langs Harald Hardrådes gate 
5: Nevrosenteret, St. Olavs hospital, oppført 2004–2006.
14: 1902-bygget, St. Olavs hospital. Gjenværende bygning fra etableringen av Trondhjem sykehus, arkitekt Karl Norum.
16: Krinkelkroken barnehage, kommunal barnehage etablert rundt 2000.
18: Øya barnehage, kommunal barnehage etablert i 1980, nytt bygg oppført i 2015/2016.
20: Tilfredshet kirkegård med Tilfredshet kapell

Bildegalleri

Referanser

Litteratur 

Veier i Trondheim
Elgeseter
Øya (Trondheim)